Hei. Tervetuloa Sanaa naisilta ohjelmaan.
Nimeni on Tarja Lappalainen.
Tänään puhun mielenlinnakkeista.
Nimittäin yksi sellainen merkittävä asia, joka vaikuttaa koko elämäämme,
on se mitä liikkuu päivittäin meidän mielessämme ja ajatuksissamme.
Jeesus sanoi, että sydämestä lähtevät pahat ajatukset -
ja tietysti myös hyvät ajatukset.
Ajatukset eivät jää vain päämme sisälle -
vaan ne tuottavat suustamme ulos lausuttuja sanoja ja myös tekoja.
Me olemme sellaisia kuin ajatuksemme ovat.
Siksi on olennaista tiedostaa, että missä ne ajatukset askartelee.
Raamattu puhuu meille siitä, kuinka Jumala haluaa muuttaa meitä -
kohti Kristuksen kaltaisuutta.
Se on kova tavoite. Miten siihen voisi päästä?
Tai miten sellaista voi edes tavoitella?
Annetaan Raamatun opastaa meitä siinä.
Room. 12:2 sanoo:
Tässä on se avain. Voimme muuttua, kun mielemme uudistuu.
Minkä siellä mielessä pitäisi uudistua?
Miten tunnistaa ne muutosta vaativat alueet?
Raamattu puhuu Korinttolaiskirjeessä mielenlinnakkeista.
2. Kor. 10:3-5 sanoo:
Me siis hajotamme maahan jotakin, -
joka on nostettu Jumalan tuntemista vastaan.
Ne ovat sellaisia ajatusrakennelmia, jotka pitää hajottaa -
alas maahan saakka.
Korinttolaiskirje on kirjoitettu nimenomaan seurakunnalle, uskoville.
Meissä uskovissahan asuu totuuden henki, Pyhä Henki, -
ja kuitenkin mielenmaailmassa voi olla valheenlinnakkeita, -
joita emme ole välttämättä edes tunnistaneet sellaisiksi.
Vihollinen pyrkii rakentamaan linnoituksia meidän mieleemme -
jo ihan lapsuudesta saakka.
Mielenlinnake on kuin ajatuksista rakennettu huone, -
jonka suojissa vihollinen lymyää ja saa asemapaikan, -
josta se ampuu palavia nuolia, masentavia ja lannistavia ajatuksia.
Mielenlinnake tarjoaa viholliselle myös eräänlaisen kiusauspainikkeen, -
jota painamalla se saa uskovan kiinnittymään syntitottumuksiin.
Mielenlinnakkeet ovat ajatusmalleja, asenteita, -
jotka ohjaavat käyttäytymistämme ja elämäämme.
Sellaiset linnakkeet perustuvat valheeseen.
Jos me uskotaan se valhe, niin se on meille totuus.
Tästä on hyvä esimerkki, mustasukkaisuus.
Mustasukkaiselle ihmiselle voi esittää vaikka millaisia faktoja -
hänen uskomuksiaan vastaan, -
mutta hänen oma uskomuksensa ei siitä muutu. Se on hänelle totuus.
Yksi mielenlinnake voi olla väärä identiteetti.
Varsinkin jos lapsesta saakka on jou- tunut kuulemaan vähätteleviä sanoja.
Voi olla kokenut hylkäämistä tai koulukiusaamista, -
toveripiiristä pois sulkemista tai -
on jäänyt vaille tarvitsemaansa rakkautta ja huomiota.
Silloin todellinen identiteetti ja minuus ei ole päässyt kehittymään.
Silloin elää oikeastaan valheessa kokoajan, -
kun ajatukset itsestä on vähätteleviä -
ja pitää itseään arvottomana ja epäkelpona yksilönä.
Tämä on juuri se alue, jossa Herralla on ollut kova työ minun kohdallani -
saada aikaan muutos.
Arvottomuus ja heikko itsetunto olivat syvällä mun identiteetissäni -
ja ajatusmaailmassani.
Se oli identiteettini mutta se ei ollut totuus.
Mä uskoin valheen itsestäni.
Valheellisesta minäkuvasta oli tullut todellisuutta mun elämässä.
Se aiheutti paljon sisäistä kipua ja kyyneleitä.
Mä rukoilin, että Herra veisi minut sieltä ahtaasta avaralle.
Pyhä Henki alkoi paljastaa minulle niitä vinoutumia, valheenlinnakkeita.
Yhdessä Herran kanssa niitä alettiin purkaa pala palalta, alue kerrallaan.
Niitä vääriä istutuksia alettiin kiskoa ylös juurineen.
Jeesus sanoi, että meidän sydämemme maaperästä pitää -
juurineen repiä pois kaikki sellaiset istutukset, -
jotka eivät ole taivaallisen Isän istuttamia.
Se merkitsi myös sisäistä puhdistautumista ja -
parannuksen tekoa Jumalan edessä erilaisista asioista.
Vähitellen sain lisää vapautta ja iloa, -
kun totuutta alkoi tulla valheen tilalle -
mun ajatusmaailmassa ja identiteetissä.
Aloin sisäistää sen, että mä olenkin arvokas, olen hyväksytty.
Jumala toimii monesti sillä tavalla, -
että Pyhä Henki nostaa tietoisuuteen niitä vääriä istutuksia yksi kerrallaan.
Silloin valinta on meidän. Suostummeko siihen, -
että Jeesus tarttuu siihen istutukseen ja kiskoo sen juurineen pois.
Ne istutukset voi olla juurtuneena hyvinkin tiukasti sydämen maaperään.
Ne istutukset on asettuneet paikalleen ja tulleet meille tutuiksi.
Tutut asiat voivat tuntua turvallisilta, vaikka ne olisi kuinka vahingollisia.
Siksi tarvitaankin Pyhä Henki näyttämään, -
mikä on taivaallisen Isän istuttamaa ja mikä on jotain muuta.
Pyhä Henki johdattaa kaikkeen totuuteen, -
myös totuuteen meistä itsestä. Totuus on se, joka vapauttaa.
Sydän voi harjaantua erilaisiin asioihin.
Ihan kuin kilpaurheilija harjaantuu siihen, mitä hän ahkerasti harjoittelee.
Pietarin kirjeessä puhutaan ahneuteen harjaantuneesta sydämestä.
Sydän voi harjaantua moniin muihinkin asioihin.
Se voi harjaantua valheeseen, ylpeyteen, vihaan, pelkoon, -
epäuskoon, huoliin, jatkuvaan valitukseen tai vaikerrukseen, -
kiittämättömyyteen, mihin tahansa.
Myös hyviin asioihin voi harjaantua. Kuten kiitollisuuteen, nöyryyteen, -
anteeksi antamiseen, toisten huomioimiseen tai palvelemiseen.
Mielenlinnakkeet muodostuvat ajatuksista, -
jotka pitävät vihollisen puolta.
Kun olemme samaa mieltä vihollisen kanssa, -
silloin me tarjotaan viholliselle asemapaikka, -
aivan kuin asumus meidän ajatusmaailmassa.
Se toimii niin kuin astinlautana, jonka kautta vihollinen pääsee -
vaikuttamaan meidän elämässä.
Juudan kirjeessä, luku 1 ja jae 6, sanotaan, että...
Siellä kerrotaan, mihin Jumala lähetti langenneet enkelit asumaan.
Siellä sanotaan:
Paholainen asuu siis pimeydessä, koska Jumala laittoi sen sinne.
Se ei tarkoita fyysistä pimeyttä, silmin nähtävää pimeyttä, -
vaan moraalista pimeyttä
Siellä missä on moraalista pimeyttä, siellä vihollisella on oikeus operoida.
Se voi vapaasti vaikuttaa kaikkialla, missä on pimeyttä ja syntiä.
Jopa siinä pimeydessä, jota vielä löytyy uskovan sydämestä -
tai ajatusmaailmasta.
Aina kun ollaan samaa mieltä vihollisen kanssa, -
silloin me itse avataan ovet viholliselle tulla painostamaan meitä.
Vapautuminen alkaakin siitä, että -
me tunnistetaan mielenlinnakkeet Pyhän Hengen avulla -
ja luovumme sisimmässämme kaikesta, mikä pitää vihollisen puolta.
Teemme parannusta ja tunnustamme sekä itsellemme että Jumalalle -
väärät asenteet ja ajatusmallit.
Ja annamme niille ihan rehellisesti oikeat nimet.
Jos mä olen loukkaantunut, niin sanon Herralle, että olen loukkaantunut -
ja kerron Hänelle, että tuntuu tosi pahalta.
"Koen, että mua on kohdeltu väärin."
Mä tunnustan Jeesukselle, etten omin voimin pääse tästä vapaaksi -
enkä takaisin iloon. Pyydän, että Jeesus antaa anteeksi ja auttaa mua.
"Vapauta minut loukkaantumisesta."
Kun tällainen rukous lähtee sydä- mestä, niin se tulee aina kuulluksi.
Silloin Jeesus tulee avuksi ja vie vapauteen ja voittoon sillä alueella.
Saamme takaisin ilon Herrassa ja se on meidän väkevyytemme.
Ilo Herrassa on meidän voimamme.
Juuri loukkaantuminen on niitä katalimpia vihollisen juonia.
Varsinkin, jos kaltoin kohtelu tulee jonkun läheisen ihmisen taholta, -
se satuttaa ja jää helposti kytemään sisimpään.
Me koemme tulleemme väärinkohdelluiksi ja -
haluaisimme oikaista sen tilanteen ja antaa takaisin.
Mutta Jeesus tarjoaa parempaa tietä, vaikka se onkin vaikea tie; -
Parannuksen teko ja anteeksi antaminen.
Silloin saamme vapauden ja päästäm- me myös toisen osapuolen vapauteen.
Jeesus on kuollut hänenkin syntiensä vuoksi -
ja maksanut hinnan hänenkin synneistään.
Herra haluaakin, että Hän saisi olla kaikissa tilanteissa -
meidän turvamme ja linnamme, johon saamme juosta, kun tarvitaan apua.
Niin kuin Psalmi 91 kirjoittaa ja sanoo:
Jeesus on varsinkin uskovien vapahtaja. Hän rakastaa sinua.
Tekstitys: Annukka Eskola